**SPrÁva o Účasti verejnosti na Tvorbe právnych Predpisov**

Návrh nariadenia vlády Slovenskej republiky, ktorým sa ustanovujú zvýšené stupnice platových taríf zamestnancov pri výkone práce vo verejnom záujme (ďalej len „návrh nariadenia vlády“) sa vydáva na základe splnomocňovacieho ustanovenia § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 474/2008 Z. z.

Návrh nariadenia vlády je výsledkom kolektívneho vyjednávania o Kolektívnej zmluve vyššieho stupňa pre zamestnávateľov, ktorí pri odmeňovaní postupujú podľa zákona
č. 553/2003 Z. z. o odmeňovaní niektorých zamestnancov pri výkone práce vo verejnom záujme na rok 2017 medzi zástupcami poverenými vládou, reprezentatívnymi zástupcami zamestnávateľov v súlade s § 3 písm. f) zákona č. 2/1991 Zb. o kolektívnom vyjednávaní v znení neskorších predpisov ako zástupcami zamestnávateľov na jednej strane a  Konfederáciou odborových zväzov Slovenskej republiky, Nezávislými kresťanskými odbormi Slovenska a Všeobecným slobodným odborovým zväzom ako zástupcami zamestnancov na druhej strane, ktorá bola uzatvorená dňa 01. decembra 2016.

Verejnosť bola priebežne oboznamovaná s procesom kolektívneho vyjednávania prostredníctvom tlačových oznamov Úradu vlády SR ako gestora zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, ako aj prostredníctvom informácií o priebehu kolektívneho vyjednávania v prostriedkoch masovej komunikácie.